|  |  |
| --- | --- |
| **Сабақтың тақырыбы: Одағай** | **Мұғалімнің аты-жөні: Кантуреева. Г. А****Күні: 20. 04. 2018ж**  |
| СЫНЫП: 4 А | Қатысқан оқушылар саны: 21 | Қатыспаған оқушылар саны: 0  |
| Сабақтың негізделген оқу мақсаттары: | Оқушыларға одағай және оның түрлерімен  таныстыру, алғаш мағлұмат беру. |
| Міндеттері: |  **Білімділік**. Оқушыларға жаңа [сөз табы](http://u-s.kz/publ/ashy_saba_tar/aza_tili/s_z_taptary/5-1-0-3224) одағай туралы мағлұмат беріп, одағайдың  түрлері, айтылу ерекшеліктері, жазылу емлесі жайлы  кеңірек түсінік беру,сөйлем ішінен тауып, түрлеріне ажыратуды үйрету. **Дамытушылық.** Оқушылардың  есте сақтау қабілеттері мен сөздік қорларын арттыру, өз ойларын  жүйелі түрде жеткізе білуін, таным деңгейін дамыту. **Тәрбиелілік**. Оқушыларды  техникалық – ақпараттық құралдармен жұмыс істеуге, сауатты жазуға баулу. |
| Ресурстар: | Карточкалар, суреттер ,бағалау қағаздары, семантикалық карта,музыка, АКТ |
| Әдіс-тәсілдер: | Түсіндіру, сұрақ – жауап, оза оқыту,  **«**Қарлы кесек ойыны» , «Бэкроним» әдісі, «Басбармақ» әдісі, әріпжұмбақ әдісі, «Сұраққа жетіп ал» әдісі, «Көршіңе әңгімелеп бер» әдісі, «Миға шабуыл» әдісі, «Жалғасын тап» ойыны. |
| Пәнаралық байланыс: | Әдебиеттік оқу, қимылды ойын, музыка. |
| Сабақтың жоспары: |
| Жоспарланған уақыт | Сабақ барысы : | Бағалау түрлері |
| **Басталуы:****5 минут** | **І.Ұйымдастыру кезеңі :** **Оқушылар алақандарымен бір-біріне жылы лебіздерін білдіріп сәттілік тілейді.** | **Оқулық,****мәтіндер.****«Көшбасшы» әдісі** |
|  **II. Үй тапсырмасын сұрау:** ООМ бойынша жұмыс. 10 минут | «Миға шабуыл» әдісі арқылы үй тапсырмасын алдыңғы өткен материалдарды еске түсіріп тиянақтап сұрақтар қойып қорытындылау.Сұрақ: **[Үстеу](http://u-s.kz/publ/ashy_saba_tar/aza_tili/steu_turaly_t_sinik/5-1-0-2682)** дегеніміз не? **[Шылау](http://u-s.kz/publ/ashy_saba_tar/aza_tili/shylau/5-1-0-2884)** дегеніміз не?Буын үндестігі, дыбыс үндестігі. Құрмалас сөйлем дегеніміз не? Сөйлемнің бірыңғай мүшелері, күрделі сөздер, біріккен сөздер, қыстырма сөздер, қысқарған сөздер, қосарлама қос сөздер, септіктер, етістіктің шақтары, есімдік, үстеу оның түрлері, шылау оның түрлері негізгі және туынды сын есімдер жайлы ережелерді сұрау. | **Оқулық, ООМ әдісі.****Көшбасшылар оқушылардың жауаптарына қарай ООМ кестесіне плюс, минус белгілері қойылады.** |
|  **III. Жаңа сабақ:**10 минут | Әріпжұмбақты шешу. Әріптері бар жасырынып тұрған сөзді оқушыларға шешкізу арқылы жаңа сабақтың тақырыбын білу.1.Оқу да бар, 2.Дала да бар,Жазуда жоқ (О) Жағада жоқ (Д) 3.Шегеде жоқ, 4.Ғарышта бар,Таста бар (А) Сайыста жоқ (Ғ)5.Шанада бар, 6.Торғайда бар,Әнде жоқ (А) Алауда жоқ (Й)Одағай сөзі шықты. Жаңа сабақты **«Көршіңе әңгімелеп бер»** әдісі арқылы оқушыларға таныстырылады. Бұл әдісте оқушылар өздері оқиды сонан соң көршісіне түсінгенін айтып береді. **«Сұраққа жетіп ал»** әдісімен жаңа сабақты пысықтап балалардың түсінбеген жерлерін өздерінің достарының көмегімен түсінікті ету. Оқушылар жаңа тақырып бойынша 1-топ 2-топқа сұрақ қояды.  - **Одағай сөз**дегеніміз - адамның әр алуан көңіл күйін білдіреді, басқа сөздермен байланысқа түспейді, сөйлем мүшесі болмайды. Одағайларға қатысты тыныс белгілеріне, дауыс ырғағына назар аудару керек. Ол үш түрге бөлінеді: Бірінші түрі, ол -  Көңіл күй одағайлары, екінші түрі - Шақыру одағайлары , үшінші түрі  ол – Жекіру одағайлары. Одағай сөздер таңырқау, қуану, ұнату, ренжу, өкіну, шошыну, жекіру сияқты көңіл күйлерді білдіреді немесе жан-жануарларды, малды шақыру, қуу үшін айтылады.Мысалы: *Шіркін, демалысқа ерте шықсақ.*Сөйлеуші адамның назарын өзіне аудару үшін қолданылатын одағайлар: *уа, әй, е, ой, а, э, оһ, т.б.*Мысалы: *Уа, халайық, наурыз құтты болсын!*Өкінішті білдіретін одағайлар: *қап, дүние-ай, апырмай, пай-пай, оһ, әттеген-ай, т.б.* Мысалы: *Қап, сабақ оқығанда нашар баға алмас едім.*Таңдану, сүйсінуді білдіретін одағайлар: *бәсе, бәрекелді, пәлі, пай-пай, шіркін, уа, ахау, айхай т.б.*Мысалы: ***Пай-пай,****мына суреттің әдемісін-ай!*Жан-жануарларды, малды шақыру, қуу үшін айтылатын одағайлар: *моһ-моһ, құрау-құрау, шөре-шөре.*Мысалы: ***Құрау-құрау,****құлыным, шөп берейін.****Шуу,****жануар,****шуу,****- деп атқа отырды.*1-жаттығу. Сөйлемдерді тиісті дауыс ырғағымен оқу. Қарамен жазылған сөздердің оқылу ерекшелігіне назар аудар. Олар сөйлемде айтылған ойға қатысты сөйлеушінің қандай көңіл күйін білдіріп тұр?2-жаттығу. Сөйлемдерді көшіріп жазып, одағайлардың астын сыз. Одағайлар сөйлеушінің қандай көңіл күйін білдіріп тұрғанын айт. Одағайдан кейін қандай тыныс белгі қойылған? 3**-**жаттығу. **«Жалғасын тап» ойыны** арқылы орындау. Әр топқа одағай сөз (мәссаған, әттең, түу, ойпыр-ай ) жазылған парақ қар кесегіндей лақтырылады. Оқушылар қарсылас топтармен жарысып тез әрі құрылымы жүйелі сөйлем шығарып жазулары керек. | **Көшбасшылар оқушылардың жауаптарына қарай ООМ кестесіне плюс, минус белгілері қойылады.****Әріпжұмбақышешу арқылы жаңа сабақты білу** |
| **Сергіту сәті:**2 минут | Одағай сөздерден келетін әндер айту. Мысалы :Ойпырм-ай, сол қыздай,Қарақат көзді қырмызды-ай , | **Оқушыларды қимыл арқылы әнді айтқызып сергіту** |
|  ІҮ. **Деңгейлік тапсырмалар:** | **І деңгей**Төмендегі сөйлемдердегі одағайдың астын сызыңдар.* 1. Әй, шырағым балам, әуелі ар жағында әкең тұр, соған сәлем бер.
* 2. Уа, қой деймін,бала!
* 3.Ойпырым-ай, мынау не деп отыр өзі?

**ІІ деңгей**Көп нүктенің орнына тиісті одағай сөздерді қойыңдар.* 1. ..., әжем ауылдан қонаққа келді!
* 2. ..., мынау не деп тұр!- деді атам.
* 3. ..., ... әзер жеттім.

*Керекті сөздер: аһлеп, уһлеп, алақай, ойпырым-ай.* **Семантикалық карта**Одағай Көңіл күй Шақыру Жекіру* Алақай +
* Тү-у +
* Кә-кә +
* Тәйт +
* Япырай +
* Шіп-шіп +

Біздің қолымыздан келеді5-жаттығу. Сөйлемдерді көшіріп жазып, дара тұрған одағайларды бір сызықпен, қабаттасып тұрған одағайларды екі сызықпен сыз. Қабаттасып тұрғандар: Әп, бәрекелді! Па, шіркін, сұлулық деп деп осыны айт. Уай, пәле!Дара тұрғандар: Тәйірі, бар жазғаның осы ма? Тәйт, жамандықты бастап жылама. | **Оқушылардың пікірін білу****Деңгейлер арқылы білімдерін тексеру** |
| **Ү.Сабақты бекіту:****«Қарлы кесек» ойыны.** **5 минут** | **«Қарлы кесек» ойыны.** Ойынның шарты: Оқушылардың отырған орнына алдын ала бір затты жасырып қойылады, сол затты тауып алған оқушы өз тобындағы балаларға сол затты беріп бір сөз айтады бүгінгі сабақпен байланысты қалған оқушылар әрі қарай бір-бір сөзден қосып айтып сөйлем шығару керек. 1. Алақай 2. Алақай ауылға 3. Алақай ауылға барамыз!. Тақтаға жазуға да болады.  Оқушыларға сабақ жайлы сұрақ қою: Сонымен, бүгінгі сабақта не өттік?Одағай  дегеніміз не?Одағай туралы не білеміз?  | **Кері байланыс парағы.** |
|  **ҮІ. Бағалау** :  | Сыныптың тақырыпты меңгеру деңгейі анықталады. Осы тақырып бойынша сабақтың нәтижесін ескере отырып, жұмыс жасау болжамы беріледі. Топ көшбасшылары өз тобындағы оқушылардың алған баллдарын есептеп бағасын мәлімдейді. Көп балл жинаған топ оқушылары «От шашу» әдісімен өз жеңістеріне ризашылықтарын білдіреді.Келесі топтағы өзіне ұнаған оқушыға одағай сөзді қосып тілек айту. Мысалы: -Бәрекелді, Мұқағали бүгін сабаққа жақсы қатыстың. -Жазуыңның тамашасын-ай Думан, пай-пай!-Әттең, Ерболат сен де ереженің бәрін жаттағаныңда біздің топ ұтатын едік. | **ООМ кестесі арқылы бағалау** |
|  **ҮІІ.Үйге тапсырма:** | Ереже жаттау, 4-жаттығу 96 бет.  Рефлексия: -Балалар, бүгінгі сабаққа белсенді қатысқандарың үшін алғысымды білдіремін. Шығар тауларың биік болсын! |
| **Қорытынды бағамдау**Қандай екі нəрсе табысты болды (оқытуды да, оқуды да ескеріңіз)?1:2:Қандай екі нəрсе сабақты жақсарта алды (оқытуды да, оқуды да ескеріңіз)?1:2: |

 Оңтүстік Қазақстан облысы

 Шардара ауданы

 Т.Айбергенов мектеп-гимназиясы

АШЫҚ САБАҚ

Тақырыбы: «Одағай»

Сыныбы: 4А

Орындаған: Кантуреева. Г.А

 2017-2018 оқу жылы